stanford-oval/wikipedia huggingface dataset:
โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร
ทำเนียบผู้บริหารโรงเรียน

| ลำดับ | ชื่อ           สกุล | ตำแหน่ง | วาระการดำรงตำแหน่ง |
| --- | --- | --- | --- |
| 1 | อาจารย์สุวรรณ วิณวันก์ | ครูใหญ่ | พ.ศ. 2496 – 2506 |
| 2 | อาจารย์ชุบ กายสิทธิ์ | ครูใหญ่ | พ.ศ. 2506 – 2507 |
| 3 | อาจารย์อรุณ ทีปะปาน | ครูใหญ่ | พ.ศ. 2507 – 2509 |
| 4 | อาจารย์เฉลิมลักษณ์ บุญเกตุ | ครูใหญ่ | พ.ศ. 2509 – 2512 |
| 5 | อาจารย์บังอร คชะสุต | อาจารย์ใหญ่ | พ.ศ. 2512 – 2513 |
| 6 | อาจารย์ประเยาว์ ศักดิ์ศรี | อาจารย์ใหญ่ | พ.ศ. 2513 – 2517 |
| 7 | ท่านผู้หญิงพึงใจ สินธวานนท์ | อาจารย์ใหญ่ | พ.ศ. 2517 – 2519 |
| 8 | อาจารย์นิรมล ศังขะฤกษ์ | อาจารย์ใหญ่ | พ.ศ. 2519 – 2521 |
| 9 | อาจารย์ถนิม สุขพรหม | อาจารย์ใหญ่ | พ.ศ. 2521 – 2523 (วาระที่ 1) |
| 9 | อาจารย์ถนิม สุขพรหม | ผู้อำนวยการ | พ.ศ. 2529 – 2530 (วาระที่ 2) |
| 10 | ผู้ช่วยศาสตราจารย์ชาญชัย ศรีไสยเพชร | อาจารย์ใหญ่ | พ.ศ. 2523 – 2525 |
| 11 | ผู้ช่วยศาสตราจารย์ประทุม แป้นสุวรรณ | ผู้อำนวยการ | พ.ศ. 2525 – 2529 |
| 12 | รองศาสตราจารย์ชวนพิศ ทองทวี | ผู้อำนวยการ | พ.ศ. 2530 – 2532 |
| 13 | ผู้ช่วยศาสตราจารย์ ดร.นาถลดา สาลีนุกุล | ผู้อำนวยการ | พ.ศ. 2532 – 2536 |
| 14 | ผู้ช่วยศาสตราจารย์วุฒิพงษ์ ดำรงพร | ผู้อำนวยการ | พ.ศ. 2536 – 2538 |
| 15 | รองศาสตราจารย์สมคิด บางโม | ผู้อำนวยการ | พ.ศ. 2538 – 2541 |
| 16 | ผู้ช่วยศาสตราจารย์พูนเกียรติ ประถมบุตร | ผู้อำนวยการ | พ.ศ. 2541 – 2548 |
| 17 | ศาสตราจารย์ศรีณัฐ (อุไรวรรณ) ไทรชมภู | ผู้อำนวยการ | พ.ศ. 2548 – 2549 |
| 18 | ผู้ช่วยศาสตราจารย์เกษม ช่วยพนัง | ผู้อำนวยการ | พ.ศ. 2549 – 2552 |
| 19 | อาจารย์พีลาภ วงษ์พานิชย์ (ฝ่ายวิชาการ)  อาจารย์ปกรชัย เมืองโคตร (ฝ่ายกิจการนักเรียน)  อาจารย์ ดร.ประพันธ์ ล้ำนาค (ฝ่ายบริหารจัดการ) | ผู้อำนวยการ | พ.ศ. 2552 - 2557 |

| 20 | อาจารย์พีลาภ วงษ์พานิชย์ | ผู้อำนวยการ | พ.ศ. 2557 - 2564 |
| 21 | อาจารย์ ดร.สุธีร์ คำแก้ว | ผู้อำนวยการ | พ.ศ. 2564 - ปัจจุบัน |
หลักสูตรที่เปิดสอน

โรงเรียนเปิดทำการเรียนการสอนในระดับมัธยมศึกษาตอนต้นและตอนปลาย ระดับชั้นมัธยมศึกษาตอนต้นชั้นละ 4 ห้องเรียน และระดับชั้นมัธยมศึกษาตอนปลาย ชั้นละ 3 ห้องเรียน  สามารถแบ่งออกได้คือ
ระดับชั้นมัธยมศึกษาตอนต้น
ทุกห้องเรียนดำเนินการเรียนด้วยหลักสูตรพิเศษ "Intensive English Program" อันเป็นโครงการพัฒนาศักยภาพนักเรียนให้มีความสามารถในภาษาอังกฤษแก่นักเรียนชั้นมัธยมศึกษาตอนต้น โดยเรียนกับอาจารย์เจ้าของภาษา 5 คาบต่อสัปดาห์ และชั่วโมงภาษาอังกฤษกับครูชาวไทย 1 คาบต่อสัปดาห์ เพื่อส่งเสริมให้มีทักษะความเป็นเลิศในภาษาอังกฤษเพื่อนำใปใช้จริงในอนาคต
ระดับชั้นมัธยมศึกษาตอนปลาย ในระดับมัธยมศึกษาตอนปลายเปิดสอน 4 แผนการเรียน คือ
วิทยาศาสตร์-คณิตศาสตร์
ภาษาอังกฤษ-คณิตศาสตร์
ภาษาอังกฤษ-ภาษาญี่ปุ่น
ภาษาอังกฤษ-ภาษาจีน
ระบบการคัดเลือกเข้าศึกษา

สำหรับการคัดเลือกเข้าศึกษาต่อยังโรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร มีอยู่ 2 ประเภทคือ
ระบบการคัดเลือกเข้าศึกษา > ประเภทโควตาพิเศษ

คัดเลือกจากนักเรียนโรงเรียนระดับประถมศึกษาในพื้นที่ใกล้เคียงของโรงเรียนมัธยมสาธิตฯ (กรุงเทพมหานคร, จังหวัดนนทบุรี และจังหวัดปทุมธานี บางส่วน) โรงเรียนละ 3 คน ดำเนินการสอบคัดเลือกด้วยชุดทดสอบทางวิชาการของโรงเรียนฯอีกครั้ง เพื่อให้ได้นักเรียนระบบโควตาพิเศษเพียง 30 คนต่อปีการศึกษา การคัดเลือกประเภทนี้จะรับเฉพาะการเข้าศึกษาต่อระดับมัธยมศึกษาปีที่ 1 (โครงการ Intensive English Program) เท่านั้น
โดยการสอบประเภทนี้จะประกาศรับสมัครในช่วงเดือนธันวาคม และจัดสอบในช่วงเดือนมกราคม ของทุกปีการศึกษา
ระบบการคัดเลือกเข้าศึกษา > ประเภทคัดเลือกทั่วไป

เป็นการสอบคัดเลือกรูปแบบปกติ ดำเนินการสอบคัดเลือกด้วยชุดทดสอบทางวิชาการของโรงเรียนฯ โดยแบ่งจำนวนการรับนักเรียนดังนี้
มัธยมศึกษาปีที่ 1 ดำเนินการเรียนการสอนในรูปแบบการสอนภาษาอังกฤษแบบเข้มข้น (Intensive English Program) ทั้งหมด รับประมาณ 180 คน ต่อปี
มัธยมศึกษาปีที่ 4 (แผนการเรียนคณิตศาสตร์ - ภาษาอังกฤษ แผนการเรียนภาษาอังกฤษ - ภาษาญี่ปุ่น และแผนการเรียนภาษาอังกฤษ - ภาษาจีน) รับประมาณ 5 คน ต่อแผนการเรียน
โดยการสอบประเภทนี้จะประกาศรับสมัครในช่วงเดือนมกราคม และจัดสอบในช่วงเดือนกุมภาพันธ์ ของทุกปีการศึกษา
การเดินทาง

โรงเรียนมัธยมสาธิตวัดพระศรีมหาธาตุ มหาวิทยาลัยราชภัฏพระนคร มีประตูทางเข้าออก 2 เส้นทาง  การเดินทางมายังโรงเรียนสามารถเดินทางมาได้ ดังนี้
ประตูถนนแจ้งวัฒนะ  (ประตูหลัก) รถโดยสารประจำทางที่ผ่านถนนแจ้งวัฒนะ ของ ขสมก. ได้แก่ สาย 51(รถเอกชนร่วมบริการ), 59, 95 ก, 150 (รถเอกชนร่วมบริการ), 356　, 513, 524 (รถเอกชนร่วมบริการ), 554 1-31 และรถประจำทางสวัสดิการกองทัพอากาศ (ปากเกร็ด - ดอนเมือง - สะพานใหม่)
ประตูหลังมหาวิทยาลัยราชภัฏพระนคร รถโดยสารประจำทางที่ผ่านถนนพหลโยธิน เขตบางเขน (วัดพระศรีมหาธาตุ)  ของ ขสมก. ได้แก่ สาย 26, 29, 34, 39, 51, 59, 95, 107, 114, 126, 129, 185, 503, 522 และ 543 โดยลงที่ป้ายวัดพระศรีมหาธาตุ ผ่านเข้าไปทางด้านหลังวัดพระศรีมหาธาตุเพื่อเข้าสู่ประตูด้านหลังที่เชื่อมกับมหาวิทยาลัยราชภัฏพระนคร (บริเวณหอพักนักศึกษา พระนครนิเวศ)
รถไฟฟ้ามหานคร สายสีชมพู ให้ลงที่สถานีราชภัฏพระนคร
รถไฟฟ้าบีทีเอส สายสุขุมวิท ให้ลงที่สถานีวัดพระศรีมหาธาตุ
ศิษย์เก่าที่มีชื่อเสียง

พลเอกสนธิ บุญยรัตกลิน อดีตผู้บัญชาการทหารบก ลำดับที่ 35 อดีตประธานคณะมนตรีความมั่นคงแห่งชาติ (คมช.) และอดีตรองนายกรัฐมนตรีในสมัยรัฐบาลพลเอกสุรยุทธ์ จุลานนท์
พลอากาศเอกปอง มณีศิลป์ อดีตผู้บัญชาการทหารอากาศ ลำดับที่ 18
พลอากาศเอกคณิต สุวรรณเนตร รองผู้บัญชาการทหารสูงสุด อดีตผู้ช่วยผู้บัญชาการทหารอากาศ นายกสมาคมศิษย์เก่าโรงเรียนวัดพระศรีมหาธาตุ เลขานุการประธานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ สมาชิกสภาปฏิรูปแห่งชาติ และประธานคณะกรรมาธิการขับเคลื่อนการปฏิรูปประเทศด้านสื่อสารมวลชน สภาปฏิรูปแห่งชาติ
พลเรือเอก จิรพล ว่องวิทย์ ผู้บัญชาการทหารเรือ ลำดับที่ 58
พลเอกวรวิทย์ พรรณสมัย ที่ปรึกษาพิเศษกองทัพบก อดีตผู้บัญชาการโรงเรียนนายร้อยพระจุลจอมเกล้า
พิษณุ นิลกลัด พิธีกร, ผู้ประกาศข่าว, ผู้บรรยายการแข่งขันกีฬา และคอลัมนิสต์
จอมขวัญ หลาวเพ็ชร์ พิธีกร, ผู้ประกาศข่าว
ถั่วแระ เชิญยิ้ม ดาวตลกชื่อดัง
หนูดี วนิษา เรซ ผู้เชี่ยวชาญด้านอัจฉริยภาพคนแรกของเมืองไทย
พล่ากุ้ง วรชาติ ธรรมวิจินต์ นักจัดรายการวิทยุ Hotwave 91.5 MHz
แทน ธนารัตน์ พัฒนศิริ อดีตนักจัดรายการวิทยุ SEED F.M. 97.5 MHz / พิธีกร
บอส เดชบดินทร์ ฉายทองดี พิธีกรรายการโทรทัศน์ / นักแสดงค่าย Exact
แนน วาทิยา รวยนิรัตน์ นักร้อง วง Cream สังกัด GMM Grammy
บอม ณพวัชร คชาชีวะ นักดนตรี (เบส) วง Retrospect สังกัด GMM Grammy
น๊อต ธนพล ศรีกาญจนา นักดนตรี(กีต้าร์) วง Retrospect สังกัด GMM Grammy
ใหม่ ปณิตา เครือวงศ์ นักร้อง วง Zig-Zag (พ.ศ. 2546)
ตวง พัชวัตร อากาศบดี ประธานนักเรียนรุ่นที่ 47 / ผู้เข้าแข่งขันรายการ Coffee Master
มิคกี้ กฤตนาท พัฒนถาบุตร รองชนะเลิศอันดับ 4 การประกวด DOMON MAN 2009 / นักแสดง
เอ๋ย ณัฐพร สุทธิสว่างวงศ์ 1 ใน 4 กัปตัน Dek-d BRAND'S Admission Reality ปี4
เปา ธนาคม สิทธิอัฐกร ผู้ออกแบบชุดประจำชาติ 'นาฏยมาลี' ในการประกวดมิสยูนิเวิร์ส 2013
มะมิ้ว ณัฐรชา วิริยะสัทธา นางแบบ
เถิกศักดิ์ แหลมสกุล นักดนตรี (กีต้าร์,นักร้องนำ) วง Duck
จิด้า จิดาภา ศิริบัญชาวรรณ ศิลปินสังกัด MBO Teen Entertainment ในเครือ GMM Grammy
ปลื้ม พงษ์พิศาล นักแสดงสังกัด GMM TV
ดูเพิ่ม

สาธิตราชภัฏสัมพันธ์ การแข่งขันกีฬาและกิจกรรมต่างๆระหว่างโรงเรียนมัธยมสาธิตในสังกัดมหาวิทยาลัยราชภัฏทั้ง 9 แห่ง
โรงเรียนสาธิตในสังกัดมหาวิทยาลัยราชภัฏ
วัดพระศรีมหาธาตุวรมหาวิหาร
ประเทศคอซอวอในโอลิมปิก

| ประเทศคอซอวอ ในโอลิมปิก |
| --- | --- |

รหัสประเทศ: KOS
เอ็นโอซี: คณะกรรมการโอลิมปิกคอซอวอ
เว็บไซต์: noc-kosovo.org
เหรียญ อันดับ 88:  ทอง 3 เงิน 1 ทองแดง 1 รวม 5 
การเข้าร่วมในกีฬาฤดูร้อน
2016 2020 2024
การเข้าร่วมในกีฬาฤดูหนาว
2018 2022
การเข้าร่วมในนามของชาติอื่น
 ยูโกสลาเวีย (ฤดูหนาว 1920–1992)  ทีมอิสระ (ฤดูร้อน 1992)  เซอร์เบียและมอนเตเนโกร (1996–2006)  เซอร์เบีย (2008–2012)
ประเทศคอซอวอ เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 2016 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศคอซอวอ คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ
นับตั้งแต่ประเทศคอซอวอส่งนักกีฬาเข้าร่วมการแข่งขันโอลิมปิกครั้งแรก นักกีฬาคอซอวอได้รับเหรียญรางวัลรวมทั้งหมด 1 เหรียญ โดยแบ่งเป็น 1 เหรียญทอง 0 เหรียญเงิน และ 0 เหรียญทองแดง
สรุปเหรียญรางวัล

บทความหลัก: สรุปเหรียญรางวัลโอลิมปิกตลอดกาล
สรุปเหรียญรางวัล > โอลิมปิกฤดูร้อน

| ปีการแข่งขัน | นักกีฬา | ทอง | เงิน | ทองแดง | รวม | อันดับ |
| --- | --- | --- | --- | --- | --- | --- |
1920–1988: ในนาม  ยูโกสลาเวีย (YUG)
 บาร์เซโลนา 1992: ในนาม  ทีมอิสระ (IOP)
1996–2004: ในนาม  เซอร์เบียและมอนเตเนโกร (SCG)
2008–2012: ในนาม  เซอร์เบีย (SRB)
|  รีโอเดจาเนโร 2016 | 8 | 1 | 0 | 0 | 1 | 54 |
|  โตเกียว 2020 | 11 | 2 | 0 | 0 | 2 | 42 |
|  ปารีส 2024 | 9 | 0 | 1 | 1 | 2 | 73 |
 ลอสแอนเจลิส 2028: เหตุการณ์ในอนาคต
| รวม | รวม | 3 | 1 | 1 | 5 | 88 |
สรุปเหรียญรางวัล > โอลิมปิกฤดูหนาว

| ปีการแข่งขัน | นักกีฬา | ทอง | เงิน | ทองแดง | รวม | อันดับ |
| --- | --- | --- | --- | --- | --- | --- |
1924–1992: ในนาม  ยูโกสลาเวีย (YUG)
1994–2006: ในนาม  เซอร์เบียและมอนเตเนโกร (SCG)
2010–2014: ในนาม  เซอร์เบีย (SRB)
|  พย็องชัง 2018 | 1 | 0 | 0 | 0 | 0 | – |
|  ปักกิ่ง 2022 | 2 | 0 | 0 | 0 | 0 | – |
 มิลาน/กอร์ตีนา 2026: เหตุการณ์ในอนาคต
| รวม | รวม | 0 | 0 | 0 | 0 | – |
ดูเพิ่ม

ประเทศคอซอวอในพาราลิมปิก
รายชื่อผู้เชิญธงชาติคอซอวอในโอลิมปิก
รายชื่อนักกีฬาคอซอวอที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค ก ประเทศและดินแดนที่เข้าร่วมแข่งขันกีฬาโอลิมปิก |
| --- | --- |
 ประเทศที่แข่งโอลิมปิกฤดูร้อน  ประเทศที่แข่งโอลิมปิกฤดูหนาว ประเทศเขตร้อน 
แอฟริกา:   แอลจีเรีย   แองโกลา   เบนิน   บอตสวานา   บูร์กินาฟาโซ   บุรุนดี   แคเมอรูน   กาบูเวร์ดี   แอฟริกากลาง   ชาด   คอโมโรส   สาธารณรัฐคองโก   สาธารณรัฐประชาธิปไตยคองโก   จิบูตี   อียิปต์   อิเควทอเรียลกินี   เอริเทรีย   เอธิโอเปีย   กาบอง   แกมเบีย   กานา   กินี   กินี-บิสเซา   โกตดิวัวร์   เคนยา   เลโซโท   ไลบีเรีย   ลิเบีย   มาดากัสการ์   มาลาวี   มาลี   มอริเตเนีย   มอริเชียส   โมร็อกโก   โมซัมบิก   นามิเบีย   ไนเจอร์   ไนจีเรีย   รวันดา   เซาตูแมอีปริงซีป   เซเนกัล   เซเชลส์   เซียร์ราลีโอน   โซมาเลีย   แอฟริกาใต้   ซูดานใต้   ซูดาน   เอสวาตินี   แทนซาเนีย   โตโก   ตูนิเซีย   ยูกันดา   แซมเบีย   ซิมบับเว 
อเมริกา:   แอนทีกาและบาร์บิวดา   อาร์เจนตินา   อารูบา   บาฮามาส   บาร์เบโดส   เบลีซ   เบอร์มิวดา   โบลิเวีย   บราซิล   หมู่เกาะบริติชเวอร์จิน   แคนาดา (ฤดูร้อน • ฤดูหนาว)   หมู่เกาะเคย์แมน   ชิลี   โคลอมเบีย   คอสตาริกา   คิวบา   ดอมินีกา   สาธารณรัฐโดมินิกัน   เอกวาดอร์   เอลซัลวาดอร์   กรีเนดา   กัวเตมาลา   กายอานา   เฮติ   ฮอนดูรัส   จาเมกา   เม็กซิโก   นิการากัว   ปานามา   ปารากวัย   เปรู   ปวยร์โตรีโก   เซนต์คิตส์และเนวิส   เซนต์ลูเชีย   เซนต์วินเซนต์และเกรนาดีนส์   ซูรินาม   ตรินิแดดและโตเบโก   สหรัฐ (ฤดูร้อน • ฤดูหนาว)   อุรุกวัย   เวเนซุเอลา   หมู่เกาะเวอร์จิน 
เอเชีย:   อัฟกานิสถาน   บาห์เรน   บังกลาเทศ   ภูฏาน   บรูไน   กัมพูชา   จีน   ติมอร์-เลสเต   ฮ่องกง   อินเดีย   อินโดนีเซีย   อิหร่าน   อิรัก   ญี่ปุ่น   จอร์แดน   คาซัคสถาน  เกาหลี ( เกาหลีเหนือ  •   เกาหลีใต้  •  เกาหลี (รวมชาติ))   คีร์กีซสถาน   คูเวต   ลาว   เลบานอน   มาเลเซีย   มัลดีฟส์   มองโกเลีย   พม่า   เนปาล   โอมาน   ปากีสถาน   ปาเลสไตน์   ฟิลิปปินส์   กาตาร์   ซาอุดีอาระเบีย   สิงคโปร์   ศรีลังกา   ซีเรีย   จีนไทเป   ทาจิกิสถาน   ไทย   เติร์กเมนิสถาน   สหรัฐอาหรับเอมิเรตส์   อุซเบกิสถาน   เวียดนาม   เยเมน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี (ฤดูร้อน • ฤดูหนาว)   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มาซิโดเนียเหนือ   มอลตา   มอลโดวา   โมนาโก   มอนเตเนโกร   เนเธอร์แลนด์   นอร์เวย์   โปแลนด์   โปรตุเกส   โรมาเนีย   รัสเซีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย (ฤดูหนาว)   หมู่เกาะคุก   ฟีจี   กวม   คิริบาส   หมู่เกาะมาร์แชลล์   ไมโครนีเชีย   นาอูรู   นิวซีแลนด์   ปาเลา   ปาปัวนิวกินี   ซามัว   หมู่เกาะโซโลมอน   ตองงา   ตูวาลู   วานูวาตู 
อื่นๆ:   นักกีฬาอิสระ   นักกีฬาผู้ลี้ภัย 
อดีต:   ออสตราเลเชีย   โบฮีเมีย   อินเดียตะวันตก   ไต้หวัน   เชโกสโลวาเกีย  เยอรมนี ( เยอรมนีตะวันออก •  เยอรมนีตะวันตก •  เยอรมนี)   ทีมผสม   เนเธอร์แลนด์แอนทิลลีส   บอร์เนียวเหนือ  โรดีเชีย  รัสเซีย ( จักรวรรดิรัสเซีย •  สหภาพโซเวียต •  ทีมรวม •  นักกีฬาโอลิมปิกจากรัสเซีย •  อาร์โอซี)   ซาร์   เซอร์เบียและมอนเตเนโกร  เยเมน ( เยเมน •  เยเมนใต้)   ยูโกสลาเวีย
ประวัติพระพุทธเจ้า

สำหรับประวัติของพระโคตมพุทธเจ้า (พระพุทธเจ้า) ดูที่ พุทธประวัติ
| ประวัติพระพุทธเจ้า |
| --- | --- |
กำกับ: วัลลภา พิมพ์ทอง
อำนวยการสร้าง: Media Standard Company Limited (บริษัท มีเดีย สแตนดาร์ด จำกัด)
ผู้จัดจำหน่าย: โมโนฟิล์ม
วันฉาย: 5 ธันวาคม พ.ศ. 2550
ความยาว: 98 นาที
ภาษา: ไทย
ทุนสร้าง: 108 ล้านบาท
ทำเงิน: 15 ล้านบาท
ข้อมูลจากสยามโซน
ประวัติพระพุทธเจ้า (อังกฤษ: The Life of Buddha) เป็นภาพยนตร์แอนิเมชัน 2 มิติ ที่เล่าเรื่องราวประวัติของสมเด็จพระสัมมาสัมพุทธเจ้า ดำเนินการผลิตโดย ดร.วัลลภา พิมพ์ทอง และบริษัท มีเดียสแตนดาร์ด จำกัด ตั้งแต่ พ.ศ. 2546 ด้วยงบประมาณ 108 ล้านบาท โดยมีกำหนดแล้วเสร็จประมาณเดือนตุลาคม พ.ศ. 2550 และจะเริ่มฉายในประเทศไทยประมาณช่วงพระราชพิธีเฉลิมพระชนมพรรษาของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันที่ 5 ธันวาคม พ.ศ. 2550 ภาพยนตร์เรื่องนี้มีมหาวิทยาลัยมหาจุฬาลงกรณราชวิทยาลัย เป็นที่ปรึกษาโครงการ และได้รับการสนับสนุนจากกลุ่มบุคคลที่ใช้ชื่อว่า "กลุ่มธรรมะการ์ตูน ๘๐ พรรษามหาราช " มีพระเมธีวชิโรดม (วุฒิชัย วชิรเมธี) เป็นประธานกลุ่ม
ภาพยนตร์เรื่องนี้ จัดจำหน่ายโดยบริษัท โมโนฟิล์ม โดยจะมีการแปลเป็นภาษาต่างประเทศ คือ ภาษาอังกฤษ ภาษาจีน ภาษาเกาหลี ภาษาญี่ปุ่น ภาษาเยอรมัน และจะนำไปโปรโมทในงานเทศกาลภาพยนตร์ ในต่างประเทศ
ทีมงาน

| --- | --- |
Producer: วัลลภา พิมพ์ทอง(วงษ์ธรรมา)
Director(ผู้อำนวยการผลิต): กฤษมันต์ วัฒนาณรงค์
Screenplay(บทภาพยนตร์): อัมภิรา วงษ์ธรรมา
Screenplay Advisor(ที่ปรึกษาบทภาพยนตร์: ทองหล่อ วงษ์ธรรมา
Casting & Voice Dubbing Director(ผู้กำกับการคัดเลือกผู้พากย์และการพากย์เสียง): •สรัญญา น้อยไทย  • ทีมพากย์อินทรีย์  • กฤษมันต์ วัฒนาณรงค์
original Soundtrack Producer(ผู้ผลิตเสียงดนตรีประกอบต้นฉบับ): •ปริญญา โบราณประสิทธิ์   •ธีระพงศ์ ไชยพรม
Soundtrack Co-producer(ผู้ร่วมผลิตเสียงดนตรีประกอบ): •บัณฑิต มาบุญธรรม   •สมพร ก้อนเพชร
Translator(นักแปล): นิวิมาน์ วงษ์ธรรมา
Production(การผลิต): Media Standard Production House
เสียงพากย์

| บทบาท | ผู้พากย์ | หมายเหตุ |
| --- | --- | --- |
| พระพุทธเจ้า | รัชฏะ สมรทินกร |  |
| พระเจ้าสุทโธทนะ | อภิวิชญ์ อินทร |  |
| พระนางสิริมหามายา | ชไมพร จตุรภุช |  |
| เจ้าชายสิทธัตถะ(วัยเด็ก) | เบญจวรรณ วนิชจิวพันธุ์ |  |
| เจ้าชายสิทธัตถะ(ตอนโต)/พระโพธิสัตว์ | ศรุต วิจิตรานนท์ |  |
| พระนางยโสธราพิมพา(วัยรุ่น) | พิมพ์อัปสร เทียมเศวต |  |
| พระนางยโสธราพิมพา(ตอนโต) | สุภัทรา ทิวานนท์ |  |
| พราหมณ์โกณฑัญญะ/พระอัญญาโกณฑัญญะ | อภิชาติ อินทร |  |
| พญามาร | เกรียงศักดิ์ เหรียญทอง |  |
| นางตัณหา | สกาวใจ พูนสวัสดิ์ |  |
| นางราคา | ปาณิสรา พิมพ์ปรุ |  |
| นางอรดี | พัชนี จารุจินดา |  |
| พระราหุล | ณพวีร์ ไตรทิพเทวิน |  |
| เจ้าชายอานนท์(วัยเด็ก) | ปฏิมา เทพสงเคราะห์ |  |
| เจ้าชายอานนท์(วัยรุ่น) | อภิชาติ อินทร |  |
| พระอานนท์ | แทนคุณ จิตต์อิสระ |  |
| นายฉันนะ | ธนากร โปษยานนท์ |  |
| พระเจ้าสุปปพุทธะ | ศุภสรณ์ มุมแดง |  |
| พระนางอมิตตา | วัฒน์นันท์ เกิดไพบูลย์ |  |
| พระเจ้าพิมพิสาร | เกรียงศักดิ์ เหรียญทอง |  |
| เจ้าชายเทวทัต/พระเทวทัต | คมกฤษ ตรีวิมล |  |
| พระแม่ธรณี | ทัศน์วรรณ เสนีย์วงศ์ |  |
| พระสารีบุตร/อุปติสสะ | อนุชิต สพันธุ์พงษ์ |  |
| พระโมคคัลลานะ/โกลิตะ | ชาญชัย กายสิทธิ์ |  |
| นางพราหมณี(แม่พระสารีบุตร) | พิศมัย วิไลศักดิ์ |  |
| อหิงสกะ/พระองคุลิมาล | อภิวิชญ์ อินทร |  |
| นางมันตานี | ศิรินุช เพชรอุไร |  |
| นางสุชาดา | พิจิกา จิตตะปุตตะ |  |
| ปุณณทาสี(คนสนิทนางสุชาดา) | น้ำฝน ภักดี |  |
| อาจารย์วิศวามิตร | เกรียงศักดิ์ เหรียญทอง |  |
| เจ้าชายนันทะ(วัยรุ่น) | อัศวิน กมโลบล |  |
| อสิตดาบส | เกรียงศักดิ์ เหรียญทอง |  |
| ฆฏิการมหาพรหม | อภิชาติ อินทร |  |
| อุทกดาบส | ศุภกรณ์ มุมแสดง |  |
| อุรุเวลกัสสปะ | ศุภกรณ์ มุมแดง |  |
| พระอัสสชิ | พงศ์เพชร อมรสิทธิ์ |  |
| พระมหานามะ | วีระศักดิ์ แก้วอุ่น |  |
| อำมาตย์กาฬุทายี/พระกาฬุทายี | วีระศักดิ์ แก้วอุ่น |  |
| พญากาฬนาคราช/เสียงนาค | ยงยุทธ เกิดบุญส่ง |  |
| โสตถิยพราหมณ์ | ศุภสรณ์ มุมแดง |  |
| นายจุนทะ | ยงยุทธ เกิดบุญส่ง |  |
| สุภัททะ | อภิชาติ อินทร |  |
| ชาวบ้าน | ธัญญ์นิธิ ฉันท์เอกสิทธิ์ |  |
| เสียงโฆษกประกาศ | ยงยุทธ เกิดบุญส่ง |  |
| ผู้บรรยาย | อภิชาติ อินทร |  |
| เสียงตัวประกอบทั้งหมด | ทีมอินทรีย์(ชาย-หญิง) |  |
เพลง > เพลงสุชาดา

ร้อง 
•พินิจ ศรีจันทร์ดี 
 •ณัฐนี พิมพ์ทอง
เพลง > เพลงปรินิพพาน

ร้อง
•บัณฑิต มาบุญธรรม 
 •ทาลัด กามาล
รางวัล

รางวัลสุพรรณหงส์ทองคำ ครั้งที่17
ดนตรีประกอบยอดเยี่ยม : ไกวัล กูลวัฒโนทัย
สื่อมวลชนคาทอลิคดีเด่น
นำมาฉายซ้ำ

เมื่อประมาณปลายปี พ.ศ. 2558 ทางรายการ คิดดีแลนด์ ที่ผลิตโดย บริษัท มีเดียสแตนดาร์ด จำกัด ได้นำภาพยนตร์แอนิเมชันประวัติพระพุทธเจ้า มาออกอากาศใหม่ในรูปแบบช่วงๆ ตอนๆ สลับกับช่วงการ์ตูนต่างๆ ของทางค่ายมีเดียสแตนดาร์ด เช่น อนันตา คิดดีแลนด์ ฯลฯ รวมไปถึงกิจกรรมเข้าวัดฟังธรรม หรือกิจกรรมต่างๆ ควบคู่กันไป โดยออกอากาศทางสถานีโทรทัศน์กองทัพบกช่อง 5
สืบต่อเนื่อง

พุทธศาสดา (อังกฤษ: Thus Have I Heard) เป็นภาพยนตร์พุทธประวัติ และเป็นส่วนหนึ่งของโครงการภาพยนตร์ "พุทธศาสดา" เฉลิมพระเกียรติ 84 พรรษา มหาราชา พุทธศักราช 2546 - 2554
ความเป็นมา
ในปี พ.ศ. 2546 เป็นปีที่สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ทรงเจริญพระชนมายุครบ 80 พรรษา เหล่าข้าราชบริพารและคณะผู้ตามเสด็จ ได้ดำริที่จะจัดสร้างภาพยนตร์พุทธประวัติเพื่อถวายเป็นพระกุศลในวาระอันเป็นมงคลดังกล่าว จึงได้ขอพระราชทานพระวโรกาสเข้าเฝ้าฯ เพื่อกราบทูลความประสงค์ดังกล่าว เมื่อวันที่ 2 มีนาคม พ.ศ. 2546 ทั้งนี้ได้พระราชทานพระอนุญาตให้ ดำเนินการสร้างภาพยนตร์พุทธประวัติในรูปแบบภาพ Animation ด้วยทรงคำนึงถึงคุณประโยชน์อันยิ่งใหญ่ให้บังเกิดเป็นพุทธานุสติ ธรรมานุสติและสังฆานุสติ แก่เยาวชน พุทธศาสนิกชนและผู้สนใจทุกท่าน โดยห้ามจำหน่ายหรือคิดค่าใช้จ่าย และทรงเน้นย้ำให้ตรวจทานบทภาพยนตร์ให้ถูกต้องตรงตามหลักฐานที่มีอยู่ เพื่อให้เป็นแหล่งข้อมูลอ้างอิงทางการศึกษาพุทธศาสนาต่อไป และโปรดให้ทำซ้ำเพื่อเป็นการเผยแพร่ให้ทั่วถึง
นับตั้งแต่ปี พ.ศ. 2546 เป็นต้นมา โครงการฯ ได้ร่วมมือกับกรมการศาสนา กระทรวงวัฒนธรรม และสำนักงานพระพุทธศาสนาแห่งชาติ สำนักนายกรัฐมนตรี ในการสืบค้นข้อมูลเพื่อการจัดทำบทภาพยนตร์อีกทั้งยังได้รับความอุปถัมภ์จากคณะสงฆ์ทั้งฝ่ายปริยัติและปฏิบัติในรายละเอียดของเนื้อหาทุกขั้นตอน โดยมีประธานกรรมการฝ่ายสงฆ์ คือ สมเด็จพระมหาธีราจารย์ (นิยม ฐานิสสโร ป.ธ.๙) ได้ประทานแนวทางว่าให้ภาพยนตร์พุทธประวัตินี้แสดงถึงเรื่องราวของสมเด็จพระสัมมาสัมพุทธเจ้า ตั้งแต่ประสูติ, ผนวช, ตรัสรู้, เผยแพร่พระธรรม จนถึงเสด็จดับขันธปรินิพพาน โดยการลำดับเรื่องราวจากหลักฐานที่มีปรากฏในคัมภีร์พระไตรปิฎก อรรถกถา ฎีกา และปฐมสมโพธิกถา พระนิพนธ์ในสมเด็จพระมหาสมณเจ้า กรมพระปรมานุชิตชิโนรส ตลอดจนคัมภีร์ทางพระพุทธศาสนาชั้นหลังๆ มาเป็นเค้าโครงเรื่อง ทั้งนี้ภายใต้การกำกับดูแลของสมเด็จพระธีรญาณมุนี (สมชาย วรชาโย ป.ธ.๘), พระพรหมมุนี (สุชิน อัคคชิโน ป.๑-๒) และพระอาจารย์สุดใจ ทันตมโน และได้ผ่านการตรวจรับรองความถูกต้องจากกรมการศาสนาว่า มีสาระตามหนังสือปฐมสมโพธิกถา ซึ่งเหมาะสมที่จะใช้เป็นสื่อการเรียนการสอนในสถานศึกษาได้ตามหนังสือที่ วธ ๐๓๐๓/๑๘๐๑ ลงวันที่ 8 เมษายน 2552 ตลอดจนด้วยความกรุณา จากพระธรรมวิสุทธิมงคล (บัว ญาณสมฺปนฺโน) ประธานกิตติมศักดิ์ ได้มอบนามอันเป็นมงคลแก่ภาพยนตร์นี้ว่า “พุทธศาสดา”
วัตถุประสงค์
เพื่อร่วมเทิดพระเกียรติเนื่องในปีมหามงคลที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 7 รอบ (84 พรรษา) ในปี พ.ศ. 2554
เพื่อน้อมรำลึกถึงพระกรุณาธิคุณในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ ที่ได้พระราชทานพระอนุญาตให้คณะกรรมการโครงการฯ ได้ดำเนินการสร้างภาพยนตร์พุทธประวัติ “พุทธศาสดา” นี้ขึ้น
เพื่อเป็นแหล่งข้อมูลอ้างอิงที่ถูกต้องในการศึกษาทางพระพุทธศาสนา ให้บังเกิดเป็น พุทธานุสติ ธรรมานุสติ และสังฆานุสติ แก่เยาวชน พุทธศาสนิกชนและผู้สนใจทุกท่าน
เพื่อใช้เป็นสื่อประกอบการเรียนการสอนพระพุทธศาสนาในสถานศึกษาต่างๆ
กลุ่มเป้าหมาย
1. โรงเรียนในสังกัด สำนักงานคณะกรรมการการศึกษาขั้นพื้นฐาน กระทรวงศึกษาธิการ
2. โรงเรียนในสังกัดกรุงเทพมหานคร จำนวน 400 โรง
3. วัดจำนวน 40,000 แห่งทั่วประเทศ
4. พุทธศาสนิกชน และประชาชนผู้สนใจทั่วไป
สืบต่อเนื่อง > มหากาพย์ละครซีรีส์พุทธประวัติ

บทความหลัก: พระพุทธเจ้า มหาศาสดาโลก
ต่อมาในปี พ.ศ. 2556 ได้มีการนำพุทธประวัติมาทำเป็นละครโทรทัศน์จากแรงศรัทธาของ ดร. ภูเพนดรา คูมาร์ โมดี (ดร. บี เค โมดี้) เศรษฐีชาวอินเดีย ในมหากาพย์ละครซีรีย์เรื่อง พระพุทธเจ้า มหาศาสดาโลก ที่ออกอากาศในประเทศอินเดีย ที่กล่าวถึงพระพุทธประวัติ (ประวัติของพระพุทธเจ้า) ออกอากาศในประเทศไทยทางช่องเวิร์คพอยท์ครั้งแรก ตั้งแต่วันที่ 7 มีนาคม พ.ศ. 2558 ทุกวันเสาร์ - อาทิตย์ ช่วงเช้า เวลา 10:00 น. และช่วงค่ำ เวลา 20:30 น. และต่อมาก็มีเสียงเรียกร้องจากผู้ชมทั่วประเทศว่าอยากชมซ้ำ ทางช่องเวิร์คพอยท์จึงนำมาออกอากาศซ้ำอีกครั้ง ในวันจันทร์ - วันศุกร์ เวลา 18:20 น. เริ่มออกอากาศตอนแรกในวันที่ 5 ตุลาคม พ.ศ. 2558 และในปี พ.ศ. 2563 เนื่องจากสถานการณ์การระบาดทั่วของโควิด-19 ทางช่องเวิร์คพอยท์ได้นำซีรีส์นี้กลับมาออกอากาศซ้ำอีกครั้ง มาพร้อมกับคติคำสอน ที่จะทำให้เราฝ่าวิกฤตการณ์ครั้งนี้ไปด้วยกัน ในวันจันทร์ - วันศุกร์ เวลา 19:00 น. เริ่มออกอากาศตอนแรกในวันที่ 6 เมษายน พ.ศ. 2563
แหล่งข้อมูลอื่น

เว็บไซต์ทางการ เก็บถาวร 2007-04-29 ที่ เวย์แบ็กแมชชีน
โครงการผลิตภาพยนตร์การ์ตูนเรื่อง"ประวัติพระพุทธเจ้า" (The Life of Buddha)[ลิงก์เสีย]
เบื้องหลังการสร้างภาพยนตร์
ภาพตัวอย่าง จากกระทู้ pantip.com
พระพุทธเจ้า (2007) ที่สยามโซน
ดิโอลด์สยามพลาซ่า

| --- | --- |

th
ที่ตั้ง: 12 ถนนตรีเพชร แขวงวังบูรพาภิรมย์ เขตพระนคร กรุงเทพมหานคร
พิกัด: 13°44′46″N 100°30′01″E﻿ / ﻿13.745987°N 100.500209°E﻿ / 13.745987; 100.500209
เปิดให้บริการ: 30 เมษายน พ.ศ. 2536 (31 ปี)
ผู้บริหารงาน: บจก.สยามสินธร (บจก.สยามพาณิชย์พัฒนาอุตสาหกรรม เดิม)
จำนวนชั้น: 4 ชั้น
เว็บไซต์: theoldsiam.co.th
ดิโอลด์สยามพลาซ่า (อังกฤษ: The Old Siam Plaza) เป็นห้างสรรพสินค้าและศูนย์การค้า เป็นการร่วมทุนระหว่างธนาคารไทยพาณิชย์กับบริษัทแลนด์ แอนด์ เฮ้าส์ บนเนื้อที่ 14 ไร่ ซึ่งเป็นที่ดินของสำนักงานทรัพย์สินส่วนพระมหากษัตริย์ ตั้งอยู่ที่แยกพาหุรัด ด้านถนนพาหุรัดตัดกับถนนบูรพา ตลอดแนวจนถึงถนนตีทอง แขวงวังบูรพาภิรมย์ เขตพระนคร กรุงเทพมหานคร บริเวณใกล้เคียงมีศาลาเฉลิมกรุง, ห้างไนติงเกล และตลาดพาหุรัด
เดิมเป็นที่ตั้งของตลาดมิ่งเมือง ซึ่งเป็นแหล่งจำหน่ายเสื้อผ้าสำเร็จรูป และร้านรับตัดเย็บเสื้อผ้า จนกระทั่ง บริษัท สยามพาณิชย์พัฒนาอุตสาหกรรม จำกัด เข้าปรับปรุงพื้นที่ โดยสร้างอาคาร 4 ชั้นขึ้นใหม่ ตามรูปแบบสถาปัตยกรรมโบราณของย่านนั้น เพื่อเปิดเป็นห้างสรรพสินค้าดิโอลด์สยามพลาซ่า มีงานเปิดตัวอย่างเป็นทางการ เมื่อวันที่ 30 เมษายน พ.ศ. 2536
ลานมิ่งเมือง
ปัจจุบัน ดิโอลด์สยามพลาซ่า เปิดให้เช่าพื้นที่ เพื่อจำหน่ายเสื้อผ้า, เครื่องใช้ไฟฟ้า, สินค้าทั่วไป รวมถึงอาวุธปืนที่บริเวณด้านนอกของตัวห้าง นอกจากนี้ ยังได้จัดบริเวณภายในห้าง เป็น ลานเฟื่องนคร ให้เป็นที่จำหน่ายอาหารไทยและขนมไทย หลากหลายประเภท รวมถึง ลานมิ่งเมือง สำหรับจำหน่ายเสื้อผ้า  อีกทั้งชั้น 3 ของห้างยังเป็นศูนย์อาหาร ที่มีบริการคาราโอเกะ ซึ่งเป็นที่นิยมอย่างมากของผู้สูงอายุที่นิยมมารวมตัวเพื่อร้องเพลงในแนวย้อนยุค เพื่อย้อนรำลึกถึงยุคที่ย่านวังบูรพากำลังเป็นที่นิยมของวัยรุ่นในยุคสมัยนั้น รวมถึงยังมีร้านค้าอมร ซึ่งเป็นร้านขายอุปกรณ์ไฟฟ้าขนาดใหญ่ที่ตั้งอยู่บนชั้น 3 ของห้างด้วย
ลักษณะสถาปัตยกรรมมีรูปแบบสถาปัตยกรรมสมัยรัชกาลที่ 5 ที่ผสมผสานระหว่างความเป็นไทย และ ศิลปะตะวันตกเข้าด้วยกัน
แหล่งข้อมูลอื่น

เว็บไซต์อย่างเป็นทางการ